SK
C 24/8
Úradný vestník Európskej únie
23.1.2023
2.
Európsky parlament znáša svoje vlastné trovy konania a je povinný nahradiť trovy konania vynaložené Radou Európskej únie. 3.
Európska komisia znáša svoje vlastné trovy konania.
(1)
Ú. v.
EÚ C 217, 7.6.2021.
Rozsudok Súdneho dvora (piata komora) z 24. novembra 2022 (návrh na začatie prejudiciálneho konania, ktorý podal Administrativen săd Sofija-grad – Bulharsko) – IG/Vărchoven administrativen săd (Vec C-289/21) (1) (Návrh na začatie prejudiciálneho konania – Článok 47 Charty základných práv Európskej únie – Účinná súdna ochrana – Vnútroštátne procesné pravidlo stanovujúce, že žaloba napádajúca súlad vnútroštátneho ustanovenia s právom Únie je bezpredmetná, ak je toto ustanovenie v priebehu konania zrušené ex nunc) (2023/C 24/10) Jazyk konania: bulharčina Vnútroštátny súd, ktorý podal návrh na začatie prejudiciálneho konania Administrativen săd Sofija-grad
Účastníci konania pred vnútroštátnym súdom Žalobca: IG Žalovaný: Vărchoven administrativen săd
Výrok rozsudku Zásada efektivity, ako je zakotvená v článku 47 Charty základných práv Európskej únie, sa má vykladať v tom zmysle, že bráni procesnému pravidlu členského štátu, podľa ktorého pokiaľ je ustanovenie vnútroštátneho práva, ktoré je napadnuté žalobou o neplatnosť z dôvodu jeho rozporu s právom Únie, zrušené ex nunc, a teda prestane vyvolávať účinky do budúcna, sa spor považuje za bezpredmetný, takže sa konanie zastaví bez možnosti účastníkov konania vopred uplatniť svoj prípadný záujem na pokračovaní v konaní a bez zohľadnenia takéhoto záujmu.
(1)
Ú. v.
EÚ C 289, 19.7.2021.
Rozsudok Súdneho dvora (tretia komora) z 24. novembra 2022 (návrh na začatie prejudiciálneho konania, ktorý podal Korkein hallinto-oikeus – Fínsko) – Konanie začaté na návrh A (Vec C-296/21) (1) (Návrh na začatie prejudiciálneho konania – Kontrola získavania a vlastnenia strelných zbraní – Smernica 91/477/EHS – Príloha I časť III – Normy a techniky deaktivácie – Vykonávacie nariadenie (EÚ) 2015/2403 – Overovanie a osvedčovanie deaktivácie strelných zbraní – Článok 3 – Overujúci subjekt poverený vnútroštátnym orgánom – Vydanie osvedčenia o deaktivácii – Subjekt, ktorý sa nenachádza na zozname zverejnenom Európskou komisiou – Prevoz deaktivovaných strelných zbraní v rámci Únie – Článok 7 – Vzájomné uznávanie) (2023/C 24/11) Jazyk konania: fínčina Vnútroštátny súd, ktorý podal návrh na začatie prejudiciálneho konania Korkein hallinto-oikeus